polyglot-tagger/wikipedia-language-snippets-filtered huggingface dataset:
பாரா மகால் : தற்போதைய தர்மபுரி, [[கிருஷ்ணகிரி மற்றும் வடக்கு ஆற்காடு ஆகியவை பாரா மகால் என்று அழைக்கப்பட்டன. சேலம் மற்றும் பாரா மகாலின் மேற்பார்வையாளரான கார்டினல் அலெக்சாண்டர் ரீடு என்பார் சேலம் மற்றும் தர்மபுரி மாவட்டத்தில் சமூகப்பொருளாதார ஆய்வு மேற்கொள்ள உத்தரவிட்டார். இந்த ஆய்வு 1793 ஆம் ஆண்டு ஜனவரி மாதத்தில் டபிள்யு. மாதர் தலைமையின்கீழ் ஆரம்பித்து 1796 ஆம் ஆண்டளவில் நிறைவு செய்யப்பட்டது. ) 04.10.1797 தேதியிட்ட கடிதத்தில், பிரித்தானிய அரசாங்கத்தால் கார்டினல் அலெக்சாண்டர் ரீடு பாராட்டப்பட்டார்.
இந்திய நில அளவைத் துறை வரைபடங்களை வெளியிடுகிறது. தடைசெய்யப்படாத வகையினைச் சேர்ந்த வரைபடங்களை இத்துறையைச் சார்ந்த புவி-வெளி மையங்களில் நியாயமான விலைகளில் பெற முடியும். வரையறுக்கப்பட்ட வகையிலான வரைபடங்களுக்கு அரசாங்க அதிகாரிகளிடமிருந்து அனுமதி தேவை. இந்திய நில அளவைத் துறை வரைபடங்களின் விற்பனை மற்றும் பயன்பாட்டு வேறு பல விதிகளுக்குட்பட்டது. ஒரு இந்தியக் குடிமகன் மட்டுமே நில வரைபடங்களை வாங்க முடியும். எந்தக் காரணத்திற்காகவும் இது இந்தியாவில் இருந்து ஏற்றுமதி செய்யப்படக்கூடாது.
ஆய்வுக் கோட்பாடு, நடைமுறை, சேகரிப்பு மற்றும் புவியியல் தரவுகளின் பயன்பாடு ஆகியவற்றின் முன்னேற்றத்திற்கும், அண்மைக்காலச் சூழலில் மலிவு விலையில் உயர்ந்த சாத்தியமிக்க தரமான தரவுகளை பெறக் கூடிய வகையில், தரவு உற்பத்தியாளர்கள் மற்றும் பயனீட்டாளர்களிடையே தகவல், கருத்தாக்கம் மற்றும் தொழில்நுட்பப் புதுமைகள் ஆகியவற்றின் செயல்திறன் மிக்க பரிமாற்றத்தை மேம்படுத்துவதற்கும் இந்திய நில அளவைத் துறை தன்னை அர்ப்பணிக்கிறது.
நாட்டின் பாதுகாப்பு, நிலையான நாட்டு வளர்ச்சி மற்றும் புதிய தகவல் சந்தைகளின் தேவைகளை பூர்த்தி செய்யும் வகையில், பயனீட்டாளருக்கான, செலவு குறைந்த, நம்பகமான மற்றும் தரமான புவிசார் தரவு, தகவல் மற்றும் புலனாய்வு ஆகியவற்றை வழங்குவதில் தலைமைத்துவ பங்காற்றுதலே இந்திய நில அளவைத் துறையின் நோக்கமாக உள்ளது.
சம்முவில் பிரபலமான சுற்றுலா தலமாகத் இருப்பது மட்டுமல்லாமல், இந்த ஏரி, புனித தளமாகவும் உள்ளது. இது மனசரோவர் ஏரியின் புராணத்தையும் புனிதத்தையும் பகிர்ந்து கொள்கிறது. ஏரியின் கிழக்குக் கரையில் ஆதிசேடன் சன்னதி ஒன்று உள்ளது. இந்த ஆலயம் பெரிய கற்பாறையை உள்ளடக்கியது. இங்குப் பல இரும்புச் சங்கிலிகள் வைக்கப்பட்டுள்ளன. இவை ஆதிசேசனின் சிறிய பாம்புகளைக் குறிக்கும். உமாபதி மகாதேவன் மற்றும் நரசிம்மாவின் இரண்டு பழங்கால கோயில்களும் துர்காவின் கோயிலும் மன்சார் ஏரிக்கு அருகில் அமைந்துள்ளன. பண்டிகை காலங்களில் மக்கள் ஏரியின் நீரில் புனித நீராடுகிறார்கள்.
மன்சார் ஏரியின் பால் உள்ள அனைத்து மதங்களின் நம்பிக்கையும் பாரம்பரியமும் போல இங்குள்ள தாவரங்களும் விலங்கினங்களும் புகழ் பெற்றுள்ளன. ஏரியில் அமைக்கப்பட்டபைஞ்சுதை நடைபாதை, ஒளி அமைப்பு பருவகால பறவைகள், ஆமை மற்றும் மீன்களை எளிதாகக் காணும் வகையில் அமைந்துள்ளது. புள்ளி மான், நீலான் உள்ளிட்ட மான்களின் புகலிடமாகவும் உள்ளது. நீர்ப் பறவைகளான கொக்குகள், வாத்துகள் போன்ற பறவைகளும் காணப்படுகின்றன.
மன்சார் ஏரி சம்முவிலிருந்து 62 கிலோ மீட்டர் தொலைவில் அமைந்துள்ளது. மன்சார் ஏரி காடுகளால் சூழப்பட்ட மலைகளால் ஆன ஏரியாகும். இந்த ஏரியின் நீளம் ஓர் மைலும் அகலம் அரை மைலுமாக உள்ளது. சுரின்சார்-மன்சார் ஏரிகள் நவம்பர் 2005 இல் ராம்சார் சாசன இடங்களாக அறிவிக்கப்பட்டன.
ஏரியின் கரையில் சில பழங்கால கோயில்களும் உள்ளன. இக்கோயில்களுக்குப் பக்தர்கள் அதிக அளவில் வருகை தருகின்றன. படகு சவாரிக்கும் மன்சார் சிறந்தது. சுற்றுலாத்துறை போதுமான படகு வசதிகளை வழங்கியுள்ளது.
புதுமணத் தம்பதிகள் ஏரியைச் மூன்று முறை சுற்றி வந்து பாம்புகளின் அதிபதியான கிழக்குக் கரையில் அமைந்துள்ள ஆதிசேடனின் அருள் பெறுவதை நம்பிக்கையாகக் கொண்டுள்ளனர்.
உப்புத்தன்மை ஏற்றவாறு தாவர மற்றும் விலங்கினங்கள் மாறுபடும். வேதிவினையியல் முறையினால் உப்புத்தன்மையில் உள்ள உணவை மாற்றி மீன்களுக்கு ஊட்டச்சத்தாக அமைக்கலாம். பெரும்பாலும் உவர் நீர் மீன் இனங்கள் இயற்கையிலே அதிக உப்பைத் தாங்கக் கூடிய திறன் உள்ளவை. பென்னேயிஸ் மோனோடான் வகை இறால் அதிகமாக உவர் நீரில் வளரக் கூடியது. உலகளாவிய சந்தைகளில் முதன்மை வாய்ந்தது. இது அதிக உப்பைத் தாங்கக் கூடியதாக இருந்தாலும் அதிகமாக இறப்பும் வளர்ச்சி விகிதமும் குறைவாக இருக்கும். அதாவது உப்புத்தன்மை 10மூ குறைவாக இருந்தால் 15 - 30மூ உள்ள உப்புத்தன்மையில் பென்னேயிஸ் மோனோடான் நன்றாக வளரும். இது குறைவான உப்புத்தன்மையிலும் வளரும். ஆனால் நன்னீரில் 30 நாட்களுக்கு மேல் உயிர் வாழ முடியாது.
நன்னீரை விட உவர் நீரில்தான் அதிக மீன்களை வளர்க்கின்றனர். ஆனால் உவர் நீர் வளர்ப்பைவிட நன்னீர் வளர்ப்புதான் அதிகம். இதற்கு முதன்மையான காரணம், நன்னீரில் மீனுக்கு தேவையான உணவு, உயிரினங்கள் இல்லாததே ஆகும். ஆதலால் நிறைய உரங்கள் மற்றும் எருக்கள் இட வேண்டும். உவர் நீர், ஊனுண்ணிகளற்ற மீன்களுக்கும் இறால்களுக்கும் கடலடி பாசி அடிப்படை உணவாகும். உவர் நீர் உரமிடுதல் முற்றிலும் மற்ற மீன் வளத்தை விட வேறுபட்டது. உவர் நீர் மீன் வளத்தில் நீர் உப்புத்தன்மை நிலைக்கேற்ப ஊட்டச்சத்து கிடைக்கும்.
வானவில் டிரவுட்: இது கரடான, வேகமான வளர்ச்சியுள்ளது; இதற்கு நீரின் வெப்பநிலை குறைவாக அமையவேண்டும்; மழைக்கால வளர்ப்புக்கு ஏற்றது.
பழுப்பு டிரவுட்: இது கரடான, வேகமான வளர்ச்சியுள்ளது; இதற்கு நீரின் வெப்பநிலை குறைவாக அமையவேண்டும்; மழைக்கால வளர்ப்புக்கு ஏற்றது.
உவர் நீர் மீன் வளர்ப்பு என்பது உவர் நீரில் மீன் வளர்ப்பது ஆகும். உவர் நீர் மீன் வளத்தில் உப்புத்தன்மையை தவிர நீர், மண்ணின் தன்மைகள் நன்னீர் மீன் வளத்தைப் போன்றே இருக்கும். உப்புத்தன்மை என்பது நீர் அளவில் கரையாமல் உள்ள உப்பாகும். இது கிராம் கிலோ கிராம் நீரினால் குறிப்பிடப்படும். பொதுவாக உவர்குளத்தில் 0.5மூ - 30மூ உப்புத்தன்மை இருக்கும். இந்த உப்புத்தன்மை குளத்தில் இருந்து கடல் தொலைவைப் பொறுத்தும் பருவகாலத்திற்குத் தகுந்தவாறு இருக்கும்.
உவர்நில மீன் வளர்ப்பு நீர்வாழ் விலங்குகளையும் பெரிதும் கடற்கரை சாராத உள்நாட்டுப் பகுதியின் உவர்நிலைக் கீழ்நீர் வள இருப்பிடங்களில் வளர்த்தலாகும். இது நீரடி நீரவளத்தின் உவர்மையை நீக்கி நன்னீரை வழங்க வழிசெய்கிறது. இதனால் அருகில் உள்ள நிலங்களை வேளாண்மைக்கு பயன்படுத்த முடிகிறது. எனவே இது ஆத்திரேலியா போன்ற பெரிய உவர்நீர் வளம் நிறைந்த பகுதிகளில் மட்டுமே வணிகவியலாக பயன்தருகிறது.
பேழையைத் திறந்து பார்த்து அதனுள் இருந்த ஓலைக் குறிப்பைக் கொண்டு அன்னைக்குத் தினமும் பூஜை செய்யும் முறையையும், அன்னைக்குப் படைக்கும் பொருட்கள் ஆயிரமாக இருக்க வேண்டும் என்பதையும் அறிந்துகொண்டு பூசைகளை நடத்தினர். ஒவ்வொரு நாளும் படையளுக்கு வகைக்கு ஆயிரம் படைக்க முடியாத காரணத்தால் ஐந்து ஆண்டுகளுக்கு ஒருமுறை மட்டுமே பூஜை செய்திட முடிவெடுத்து, அதன்படி தற்போதும் ஐந்து ஆண்டுகளுக்கு ஒரு முறை மட்டுமே அம்மன் சிலைக்கு பூசைகள் நடைபெற்றுவருகின்றன. அதுவரை பேழையை மட்டுமே வழிபடுகின்றனர்.
கடலில் மிதந்துவந்த பெட்டி திருமலைராயன்பட்டினக் கரையோரம் வந்துசேர்ந்தது. அந்நகரில் வசித்துவரும் செங்குந்த மரபைச் சேர்ந்த பெரியவர் ஒருவரின் கனவில் தோன்றிய அன்னை, கலிங்க மன்னனின் குலதெய்வமான தான் இப்போது கடலில் தவழ்ந்துகொண்டிருப்பதாகவும் தன்னை எடுத்து வந்து வழிபாடு செய்யுமாறும் கூறினாள். விடிந்ததும் அந்தப் பெரியவர் அனைவரையும் அழைத்துக்கொண்டு கடற்கரைக்குச் சென்று அன்னை இருந்த பேழையை எடுத்துக் கொண்டுவந்தார்.
ஒரு காலத்தில் கலிங்கத்தை ஆண்டுவந்த அரசன் ஒருவன் அன்னைக்காளி தேவியை உருவாக்கி நாளும் அவளுக்கு ஆயிரமாயிரம் பொருட்களும் பழங்களும் மலர்களும் சித்திரான்னமும் செய்து பூசை செய்து வழிபட்டுவந்தான். அந்த மன்னனின் இறுதிக் காலத்தில் அவன் கனவில் தோன்றிய காளி, “தன்னை ஒரு பேழையில் வைத்துக் கடலில் விட்டுவிடுமாறும், தான் வேறு இடம் சென்று கோயில் கொண்டு தங்குவதாகவும்” என்று கூறினாள். மன்னனும் அவ்வாறே செய்தான்.
திருமலைராயன்பட்டினம் ஆயிரங்காளி அம்மன் கோயில் என்பது புதுச்சேரி மாநிலம் காரைக்கால் மாவட்டத்தில் திருமலைராயன்பட்டினத்தில் உள்ள ஒரு அம்மன் கோயிலாகும். இந்த ஆயிரங்காளியம்மனுக்குப் படைக்கப்படும் பொருட்கள் ஒவ்வொன்றும் ஆயிரம் ஆயிரமாகப் படைக்கப்படுவதால் அம்மனின் இந்த அம்மன் ஆயிரங்காளியம்மன் என்று அழைக்கப்படுகிறார்.
அந்த லிங்கத்தை பூசித்து அக்கோயிலுக்கு மகிமை உண்டாக்கினார். அங்கு தவ நிலையில் உயர்வை அடைந்தார் . அப்போது இராமனின் முன்னோரான மனு சக்ரவர்த்தி வதிட்டரை வணங்கி தனது சூரியவம்சத்துக்கு அவரே குலகுருவாக இருக்க வேண்டும் என வேண்டினார். அதனை வதிட்டரும் ஏற்றுக் கொண்டார்.வதிட்டரின் வேண்டுகோளினை ஏற்று மனு சக்ரவர்த்தி வனத்தை அழித்து ஒரு ஊரை உருவாக்கினார்.அதுவே திருவதிட்டக்குடி என்று அழைக்கப்பட்டது. பல முனிவர்களும் ரிஷிகளும் வேதங்களையும் கலைகளையும் இங்கு கற்றனர் . எனவே வித்யாரண்யபுரம் எனும் பெயரும் இத்திருத்தலத்திற்கு உண்டு.மனு சக்ரவர்த்தி இத்திருக்கோயிலை ஆகம விதிப்படியும் , தெய்வாம்சம் பொருந்திய கோயிலாகவும் கட்டினார். வைத்திநாத சுவாமி உடனுறை அசனாம்பிகை அம்மனை வழிபட்டு தவம்புரிந்து வதிட்டர் “ராஜ ரிஷி“ என்னும் சிறப்பை பெற்றார்.
வதிட்ட முனிவர் இங்கு வசித்ததால் இது திருவதிட்டக்குடி என்று அழைக்கப்பட்டு இந்நாளில் திட்டக்குடி என்று அழைக்கப்படுகின்றது. இங்குதான் வதிட்டர் அருந்ததியை மணந்து தவவாழ்க்கையை தொடர்ந்தார் என கூறப்படுகிறது. வதிட்டர் தன் வரத்தால் கிடைத்த காமதேனு என்ற வான்சுரபி இங்கு மேய்ந்து கொண்டிருந்தது .ஒரு நாள் அதன் கால் குளம்பு ஒரு புற்றின்மேல் பட்டது . புற்றிலிருந்து இரத்தம் பெருகி வருவதை கண்டது .இரத்தப் பெருக்கை நிறுத்த அதன் மீது பாலை சுரந்தது. அவ்விடத்திற்கு வந்த வதிட்டர் அங்கு சுயம்பு லிங்கம் இருப்பதை கண்டார். வதிட்டர் காமதேனுவிடம் அங்கு ஓர் ஆலயம் அமைக்க கூறினார். அதன்படியே காமதேனுவும் சுயம்பு லிங்கத்திற்கு ஆலயம் கட்டியது.அதுவே ஆலயத்தின் கர்ப்ப கிரகமாகும் .
இத்திருத்தலத்தின் மூலவர் வைத்தியநாத சுவாமி , தாயார் அசனாம்பிகை அம்மன் , தல விருட்சம் - வேங்கை மரம் , தீர்த்தம் -சுத்திகா தீர்த்தம் , 2000 ஆண்டுகள் பழமை வாய்ந்தது. வழிபாட்டு நேரம்- காலை 5 மணி முதல் 9 மணி வரை மாலை 4 மணி முதல் 7 மணி வரை.
இறைவன் நோய் தீர்க்கும் மருத்துவராக அருள்புரிவதால் இத்திருத்தலம் வைத்தியநாத சுவாமி கோயில் எனும் பெயரை பெற்றது. சுயம்புவாக தோன்றியதால் சுவாமிக்கு தான்தோன்றீஸ்வரர் நாயனார் கோயில் என்ற பெயரும் உண்டு.
டெக்சாஸ் பல்கலைக்கழகம் ஆள் எடுக்காத காலகட்டத்தித்திலும் ஊக்கபணம் கொடுக்காத காலகட்டத்திலும் லாங்ஹோர்ஸின் பல்கலைக்கழகத்தில் ஹென்றன்சன் சேர்ந்தார்.தனது தேவைகளுக்காக, கிரெகோரி ஜிம்னாசியாவில் இரண்டுமணி நேரம் ஒருமாதம் சம்பாதிக்க ஒரு மாதத்திற்கு 30டாலர் சம்பளத்தில் வேலையில் சேர்ந்தார். டெக்சாஸ் பல்கலைக்கழகம் தென்மேற்கு மாநாட்டின் ஒரு பகுதியாக இருந்தபோது ஹென்டர்சன் பயிற்சியாளர்க்ளை ட்லிட்டில் ஃபீல்ட்டின் கீழ் தனது முதல் சீசனை விளையாடினார். அந்த ஆண்டில், அணி மாநாட்டில் சாம்பியனான டெக்சாஸ் கிரிஸ்டியன் பல்கலைக்கழகத்தின் , 5- 1 அடுத்த வருடம், மீண்டும் லிட்டில் ஃபீப்பின்கீழ், லோன்ஹாரன்ஸ் அவர்களது மாநாட்டில் 2-3-1 மற்றும் 4-5-2 ஒட்டு மொத்த போட்டிகளில் முடிந்தது.
ஹென்டர்சன் டிசம்பர் 24, 1912 இல் பிறந்தார் மற்றும் டெக்சாஸ், வார்வாரில் வளர்ந்தார். அவர் 1932 ஆம் ஆண்டில் ஆஸ்டின் பல்கலைக்கழகத்தில் டெக்சாஸ் பல்கலைக்கழகத்தில் நுழைந்தார் மற்றும் டெக்சாஸ் லொங்ஹோர்ன்ஸ் கால்பந்து அணியில் அதே ஆண்டில் ஒரு பாதுகாவலராக சேர்ந்தார். அவர் 1936 ஆம் ஆண்டு வரை கல்வித்துறையில் முதுகலைப்பட்டம் பெற்றபோது, அந்த பள்ளியின் குழுவில் அங்கத்தவராக இருந்தார். 1934 ஆம் ஆண்டில் அவர் தனது மனைவி சார்லோட்கர்டிஸ் என்பவரை அவருடைய வகுப்பில் சந்தித்தார். அவர்கள் 1934 ஆம் ஆண்டு டிசம்பர் 22 அன்று திருமணம் செய்து கொண்டனர், மேலும் 2015 ஆம் ஆண்டில் தங்கள் 76 வது ஆண்டு விழாவைக் கொண்டாடினர்.
ஜான்ஹென்டர்சன் . இவர் முன்னாள் அமெரிக்க கால்பந்துவீரர் ஆவார். நான்கு பருவங்களுக்கு ஆஸ்டின்லொங்ஹோர்ன்ஸில் உள்ள டெக்சாஸ் பல்கலைக்கழகத்திற்கு கால்பந்தின்காவலராக இருந்து விளையாடி காட்டினார். டெக்சாஸ் வொர்த் நகரில் வளர்க்கப்பட்ட இவர், 1932 முதல் 1936 வரை குழுவில் உறுப்பினராக இருந்தார். பின்னர் அவர் 30 ஆண்டுகளுக்கும் மேலாக ஹம்பல் ஆயில் என்ற நிறுவனத்தில் வேலை செய்தார், மேலும் 2010 ஆம் ஆண்டில் பள்ளியின் வாழ்ந்து கொண்டிருக்கும் மூத்த பழைய மாணவராக திகழ்ந்தார்.
தாமரை ஊசித்தட்டான் இனத்தின் உடல் 27 முதல் 35 மிமீ வரை வளரும்; சிறகு அகலம் 35 மிமீ வரை அமையும். பின்னிறகுகளின் நீளம் 14 முதல் 20 மிமீ வரை அமையலாம். முதிர்ந்தா ஆண் தாமரைத் தட்டானின் தலையும் கழுத்தும் நீலமும் கருப்பும் கலந்த பாணியில் இருக்கும். முன்னிறகுகளில் இருநிற சிறகுச்சூலகம் அமையும். கண்கல் நீல நிறத்தில் இருக்கும். மெட்டாம் உடல் துண்டம் வெளிர்நீலமாக இருக்கும். என்றாலும், முழு வெளிர்நீலத்திலும் கூட இருக்கலாம். ஓய்வில், பெரும்பாலான ஊசித்தட்டான்களின் சிறகுகள் பின்புறம் ஒன்றி மடிந்திருக்கும். ஆனால், தட்டான்களின் இறகுகள் வெளியே தட்டையாக நீட்டிக் கொண்டிருக்கும். ஆண் இளவுயிரியின் கழுத்தில் பசுமைநிழல் தட்டும்.
இவை வண்ணத்துப் பூச்சி, பட்டாம் பூச்சி, கொசு, ஈக்கள் உள்ளிட்ட பூச்சிகளை உண்டு அவற்றின் இனத்தைக் கட்டுப்படுத்துவனவாகக் காணப்படுகின்றன. மேற்கு தொடர்ச்சி மலையின் 2300 மீட்டர் உயரத்திலும் தாமரை ஊசித் தட்டான்கள் பறப்பதை அறிவியலாளர்கள் கண்டு பிடித்துள்ளனர்.
இந்த ஊசித்தட்டான் இனம் பெரும்பாலும் ஐரோப்பாவிலும் நடுவண் கிழக்கு, தென்கிழக்கு ஆசியப் பகுதிகளிலும் வாழ்கிறது. இது ஒரு பொது ஊசித்தட்டான் இனமாகும்.
கங்கூலி கல்கத்தா மருத்துவக் கல்லூரியில் சேர்ந்து படித்தார். 1886ல் ஜிபிஎம்சி பட்டம் பெற்று மருத்துவராகப் பணியாற்றும் தகுதியைப் பெற்றார். இவரும் ஆனந்தி கோபால் ஜோஷியும் மேற்கத்திய மருத்துவம் பயின்ற முதல் இந்தியப் பெண் மருத்துவர்கள். 1881ல் அபலா போஸ் என்ற பெண்மனி நுழைவுத்தேர்வில் வெற்றிபெற்றுங்கூட கல்கத்தா மருத்துவக் கல்லூரியில் அவருக்கு இடமளிக்க மறுத்துவிட்டனர். அதனால் அவர் மெட்ராஸ் மருத்துவக் கல்லூரியில் சேர்ந்தார். ஆனால் அவர் படிப்பை முடித்து மருத்துவப் பட்டம் பெறவில்லை.
கங்கூலி அவரது ஆசிரியர்களிடமிருந்தும் சமூகத்தின் பழமைவாதிகளிடமிருந்தும் பலவிதமான எதிர்ப்புகளைச் சமாளிக்க வேண்டியிருந்தது. அவர் 1892ல் மேற்படிப்புக்காக ஐக்கிய ராச்சியத்துக்குச் சென்று எல்ஆர்சிபி – எடின்பர்க், எல்ஆர்சிஎஸ் - கிளாஸ்கோ, ஜிஃப்பிஎஸ் - டப்ளின் ஆகிய மருத்துவப் பட்டப்படிப்புகளை முடித்துவிட்டு இந்தியாவிற்குத் திரும்பினார். லேடி டுஃபெரின் மருத்துவமனையில் சிறிது காலம் வேலை பார்த்துவிட்டுப் பிறகு சொந்த மருத்துவப் பயிற்சியில் ஈடுபட்டார்.
கடம்பினியும், துவாரகநாத் கங்கூலியும் பெண்விடுதலைக்காகவும் இந்தியாவின் கிழக்குப் பகுதியிலிருந்த நிலக்கரிச் சுரங்கங்களில் வேலை செய்த பெண்களின் பணிவரைமுறைகளைச் சீர்திருத்தவும் பாடுபட்டனர். 1889ல் நடந்த இந்திய தேசிய காங்கிரசின் ஐந்தாவது கூட்டத்தொடரில் பங்கேற்ற ஆறு பிரதிநிதிகளில் கடம்பினி கங்கூலியும் ஒருவர். வங்காளப் பிரிவினைக்குப் பிறகு 1906ல் கல்கத்தாவில் மகளிர் மாநாட்டை நடத்தினார். 1908ல் தென்னாப்பிரிக்காவிலுள்ள டிரான்ஸ்வாலில் சத்தியாகிரகத்தில் ஈடுபட்ட வேலையாட்களுக்கு அனுதாபமும் ஆதரவும் தெரிவிக்கும் வண்ணம் கல்கத்தாவில் ஒரு மாநாட்டுக்கு ஏற்பாடு செய்து அதற்குத் தலைமை தாங்கி நடத்தினார். அந்தப் பணியாளர்களூக்கு உதவிசெய்ய சங்கங்கள் அமைத்து நிதி திரட்டினார். 1914ல் கல்கத்தாவுக்கு வந்த மகாத்மா காந்திக்கு மரியாதை செலுத்த சதாரன் பிரம சமாஜ் நடத்திய கூட்டத்திற்குத் தலைமை தாங்கினார்.
கடம்பினி கங்கூலி பங்க மகில வித்யாலயாபள்ளியில் படித்தார். அப்பள்ளி 1878ல் பெத்தூன் பள்ளியுடன் இணைக்கப்பட்டது. பெத்தூன் பள்ளியில் படித்துக் கொண்டிருக்கும்போது 1878ல் கல்கத்தாப் பல்கலைக்கழக நுழைவு தேர்வினை எழுதி அதில் தேர்ச்சியும் பெற்றார். அவ்வாறு வெற்றி பெற்ற முதல் பெண்மணி அவர் ஒருவரே. அவரது முயற்சியைப் பாராட்டும் வகையில் பெத்தூன் கல்லூரியில் 1879ல் முதலில் இடைநிலைப் படிப்பும் தொடர்ந்து இளங்கலைப் பட்டபடிப்பும் தொடங்கப்பட்டன. இவரும் சந்திரமுகி பாசுவும் பெத்தூன் கல்லூரியின் முதல் பெண் பட்டதாரிகள். இருவரும் இந்தியாவிலும் மற்றும் பிரித்தானியப் பேரரசிலுமே முதல் பெண் பட்டதாரிகளாக ஆனார்கள்.
கடம்பினி கங்கூலி 1861ல் பிரிட்டிஷ் இந்தியாவில் பீகாரைச் சேர்ந்த பகல்பூரில் பிறந்தார். இவரது சொந்த ஊர் பரிசாலிலுள்ள சந்ததியாகும்.இவரது தந்தை பிரஜ கிஷோர் பாசு, பகல்பூர் பள்ளியில் தலைமையாசிரியராக இருந்தார். பிரம சீர்திருத்தவாதியான அவரது தந்தை அபய் சரண் மாலிக் என்பவருடன் சேர்ந்து பகல்பூர் மகில சமிதி என்ற பெண்கள் அமைப்பை 1863ல் ஏற்படுத்தினார். அது பிரித்தானிய இந்தியாவில் பெண் விடுதலைக்காக உருவாக்கப்பட்ட முதல் இயக்கமாகும்.
1883ல் கடம்பினி பிரம்ம சீர்திருத்தவாதியும் பெண்விடுதலைக்குப் போராடியவருமான துவாரகநாத் கங்கூலியைத் திருமணம் செய்தார். அதற்குப்பிறகு ஆசிரியர்கள், பழமைவாதிகளின் எதிர்ப்பை மீறி காதம்பனி மருத்துவம் படித்தார். இதன் மூலம் தெற்காசியக் கல்லூரி ஒன்றில் அலோபதி மருத்துவம் படித்த முதல் பெண் என்ற பெருமையை காதம்பனி பெற்றார். ஆனந்திபாய் அமெரிக்காவிலும் காதம்பானி கல்கத்தா மருத்துவக்கல்லூரியிலும் ஒரே ஆண்டில் மருத்துவம் பட்டம் பெற்றனர்.
கடம்பினி கங்குலி காதம்பனி கங்குலி , சந்திரமுகி பாசு இருவரும் பிரித்தானியப் பேரரசின் முதல் இரண்டு இந்தியப் பெண் பட்டதாரிகள் ஆவர். இவர் முதல் மேலை மருத்துவப் பயிற்சிப் பட்டம் பெற்ற தெற்காசியப் பெண் உடலியல் மருத்துவர் ஆவார். ஆனந்தி கோபால் ஜோஷி அதே ஆண்டில் அமெரிக்காவில் மருத்துவப் பட்டம் பெற்ற பெண் உடலியல் மருத்துவர் ஆவார்.
எட்டுக் குழந்தைகளுக்குத் தாயான கங்கூலி வீட்டுப்பணிகளுக்கும் அதிகநேரம் செலவிட நேரிட்டது. அவர் தையற்கலையிலும் தேர்ந்தவராயிருந்தார்.
கசோல் என்பது வட இந்தியாவின் இமாச்சலப் பிரதேசத்திலுள்ள குல்லு மாவட்டத்தில் அமைந்துள்ள ஒரு குக்கிராமம் ஆகும் . பார்வதி ஆற்றின் கரையில் உள்ள பார்வதி பள்ளத்தாக்கில் மணிகரண் மற்றும் புண்டர் நகரங்களுக்கு நடுவில் இக்கிராமம் அமைந்திருக்கிறது. புண்டர் நகரத்திலிருந்து 30 கிலோமீட்டர் தொலைவிலும் மணிகரண் நகரத்திலிருந்து 3.5 கிலோமீட்டர் தொலைவிலும் கசோல் கிராமம் அமைந்துள்ளது. காசோல் கிராமம் இமயமலையை ஏறிவருபவர்களுக்கு ஒரு பொழுதுபோக்கிடமாகும். மற்றும் மலானா மற்றும் கீர்கங்கா போன்ற மலையேற்ற கிராமங்களுக்கு அருகிலுள்ள ஒரு தளமாகவும் இக்கிராம் உள்ளது. கிராமத்தின் வலுவான யூத வரலாறு மற்றும் மரபுகள் காரணமாக கசோலை இந்தியாவின் குட்டி இசுரேல் என அழைப்பர் .
கசோலை சென்றடைய பல்வேறு போக்குவரத்து வசதிகள் உள்ளன. முதலில் புண்டர் நகரத்திற்கு சென்றுவிட்டால் அங்கிருந்து மணிக்கு ஒரு வண்டியாக பேருந்துகள் கசோல் கிராமத்திற்கு செல்கின்றன. காலை 8 மணி முதல் மாலை 6 மணிவரை இவ்வசதி உண்டு. இதைத்தவிர அனைத்து நேரத்திலும் தனியரின் உள்ளூர் வாடகை வண்டிகள் வசதியும் உண்டு. மணாலியிலிருந்து அடிக்கடி பேருந்து வசதியும் இருக்கிறது. நேரடியாக விமானப் போக்குவரத்து சேவை கசோலுக்கு கிடையாது.
ஆண்டு முழுவதும் கசோலில் நல்ல காலநிலை நிலவுகிறது. டிசம்பர் மாத இறுதியில் தொடங்கி பிப்ரவரி வரையில் மிதமான பனிப்பொழிவு இங்கு நிலவுகிறது. கோப்பன்-கெய்கர் காலநிலை வகைப்பாட்டு திட்டத்தில் கசோலின் தட்பவெப்பநிலை ஈரப்பதமான மிதவெப்ப மண்டல தட்பவெப்பநிலை என்று வகைப்படுத்துகிறது.
குட்டி இசுரேல் போல இங்கு ஏராளமான இசுரேலிய சுற்றுலா பயணிகள் மற்றும் இப்ரூ சிற்றுண்டி விடுதிகள் காணப்படுகின்றன. கிராமம் முழுக்க எங்குபார்த்தாலும் நீண்ட தலைமுடி மக்கள் காணப்படுவதால் கசோல் கிராமத்தை குட்டி ஆம்சுடர்டாம் என்றும் அழைக்கின்றனர்.
தொன்மையான இலக்கியமாக காளிதாசன் எழுதிய இரகுவம்சம் போற்றப்படுகிறது. பாணினியின் அஷ்டாத்தியாயீ சமசுகிருத மொழியின் இலக்கணத்தையும் ஒலியியலையும் விளக்குகிறது. மனுதரும சாத்திரம் இந்துத்துவத்தின் முக்கியமாக இருக்கிறது. காளிதாசன் பெரும்பாலும் சமசுகிருத இலக்கியத்தில் மிகப் பெரிய நாடக ஆசிரியராகவும், சமசுகிருத இலக்கியத்தில் சிறந்த கவிஞர்களில் ஒருவராகவும் கருதப்படுகிறார்; அபிஞான சாகுந்தலம் மற்றும் மேகதூதம் முறையே காளிதாசனின் மிகவும் பிரபலமான நாடகம் மற்றும் கவிதைகளாகும். மேலும் சூத்திரகரின் மிருச்சகடிகம், பாஸரின் சொப்னவாசவதத்தம் மற்றும் ஹர்ஷரின் ரத்னாவளி மிக முக்கிய இலக்கியங்களாகும். அதற்கு பின் படைக்கப்பட்ட ஜெயதேவரின் கீத கோவிந்தம் , சாணக்கியரின் அர்த்தசாஸ்திரம் மற்றும் வாத்சாயனிரின் காம சூத்திரம் ஆகியவை சிறப்பு வாய்ந்தவை.
அஸ்வகோசரின் பல நாடகங்கள் சௌரசேனியில் எழுதப்பட்டன. அவை கணிசமான எண்ணிக்கையிலான சைன படைப்புகள் மற்றும் ராஜசேகரின் கற்பூரமஞ்சரி . பக்திகாவியத்தின் காண்டம் 13இல் "வழக்கமான மொழி" என்று அழைக்கப்படும் மொழியில் எழுதப்பட்டுள்ளது. அதாவது, அதை பிராகிருதம் மற்றும் சமஸ்கிருதம் ஆகிய இரண்டு மொழிகளில் ஒரே நேரத்தில் படிக்கலாம்.
ஹாலாவின் கவிதைத் தொகுப்பான காஹா சத்தாசை என்பது மகாராட்டிராவில் கிபி 3 முதல் 5 ஆம் நூற்றாண்டு வரையிலான காலத்தில் குறிப்பிடத்தக்கவை. காளிதாசனும் ஹர்ஷரும் தங்கள் சில நாடகங்களிலும் கவிதைகளிலும் மகாராட்டிரத்தைப் பயன்படுத்தினர். சைன மதத்தில், மகாராட்டிரத்தில் பல சுவேதாம்பரப் படைப்புகள் எழுதப்பட்டன.
பாளி மொழியிலுள்ள தேரவாத பௌத்தத்தின் புனித நூலான திரிபிடகம் பெரும்பாலும் இந்திய வம்சாவளியைச் சேர்ந்தது. இருப்பினும் பின்னர் பாளி இலக்கியம் பெரும்பாலும் இந்தியத் துணைக்கண்டத்தின் பிரதான நிலப்பகுதிக்கு வெளியே, குறிப்பாக இலங்கை மற்றும் தென்கிழக்காசியாவில் உருவாக்கப்பட்டது.
இந்துக்களின் புனிதங்களை உள்ளடக்கிய சமசுகிருத தொகுப்புகளை வேதம் என்கிறோம். வேதங்கள் , உபநிடதங்கள் போன்றவை சமசுகிருதத்தில் எழுதப்பட்ட ஆரம்பகால படைப்புகளின் எடுத்துக்காட்டுகளாகும். மேலும், சுல்பா சூத்திரங்கள் , அவை வடிவவியலின் ஆரம்பகால நூல்களில் சில.
இந்திய இலக்கியம் என்பது 1947 வரை இந்தியத் துணைக் கண்டத்திலும் அதன்பின் இந்தியக் குடியரசில் உருவாக்கப்பட்ட இலக்கியங்களைக் குறிக்கிறது. இந்தியக் குடியரசில் 22 அதிகாரப்பூர்வமாக அங்கீகரிக்கப்பட்ட மொழிகள் உள்ளன.
கௌதம புத்தரின் போதனைகளையும் தத்துவங்களையும் நேரடியாக பாலி மொழியில் கொண்டுள்ள சுத்தபிடகம், அபிதர்ம படைப்புகள், கவிதைகள், துறவற ஒழுக்கம் பற்றிய படைப்புகள் மற்றும் ஜாதக கதைகள் நியமன பாளி இலக்கியத்தில் படைக்கப்பட்டவை.
டோரன் டெவலன், டோரன் கட்டடம், மற்றும் டோரன் மேனேஜ்மென்ட் ஆகியவை மூன்று டாங்க்களை கொண்ட டோரன் நிறுவனங்களைத் தேர்ந்தெடுத்ததில் இருந்து டோரன் நிறுவப்பட்டது. புறநகர் வணிக மையங்களுக்கு மேலதிகமாக, அவரது நிறுவனம் உயர்ந்த மாணவர் வீட்டை உருவாக்கியுள்ளது, சந்தையில் வேறு எவரையும் விட வாடகை விகிதங்கள் 10 சதவிகிதம் அதிகமாக உள்ளன. சிட்னி ஹால் மற்றும் மினசோட்டா டின்கைடோம் வளாகம் மற்றும் 412 லோஃப்ட்ஸ், தி எட்ஜ் ஆன் ஓக், தி கோல் மற்றும் மிக சமீபத்தில், தி பிரிட்ஜஸ் ஆகியவற்றின் புதுப்பித்தல் உட்பட, மினசோட்டா பல்கலைக்கழக வளாக பகுதியின் பல பண்புகளை டோரன் உருவாக்கினார். அதன் திட்டங்களுக்கு யூனியன் அல்லாத தொழிலாளர் பணியிடங்களை துணைநிறுத்துவதற்காக 2012 ஆம் ஆண்டில் நிறுவனம் உள்ளூர் தீவின் கீழ் வந்தது. டோரனின் அலுவலகங்களிலும், மினியாபோலிஸ் சிட்டி ஹாலுக்கு வெளியிலும் 2012 நவம்பர் மாதம் தொடங்கி நிறுவனத்தின் தொழிலாளர் நடைமுறைகளை எதிர்த்து பிக்சர்ஸ் குளிர்காலம் முழுவதும் தொடர்ந்தது.
டொரன், மினசோட்டாவில் உள்ள துளுத்தில் பிறந்தார், நான்கு குழந்தைகளில் இளையவர் ஆவார். மினசோட்டா பல்கலைக்கழகத்தின் பட்டதாரி, 1982 ஆம் ஆண்டில் மினசோட்டா பல்கலைக்கழகத்தில் கார்ல்சன் ஸ்கூல் ஆஃப் மேனேஜ்மென்டில் இருந்து ஒரு எம்பிஏப் பட்டம் பெற்றார். டோரன் வங்கியின் ஒன்பது ஆண்டுகளுக்கு வணிக வங்கியாளராக இருந்தார். 2006 தேர்தலில் தனது வேட்பு மனுவை அறிவிப்பதற்கு முன்னதாக, டாரன் எடினாவின் ராபர்ட் மூர் கம்பெனி தலைவர், கட்டுமான மற்றும் மேம்பாட்டு நிறுவனமாக இருந்தார். இந்த நிறுவனம் இரட்டை நகரங்களுள் 3,000,000 சதுர அடி சில்லறை விற்பனை நிலையத்தை உருவாக்கியுள்ளது.
டோரான் மினசோட்டாவின் ஆளுநருக்கு 2006 ஆம் ஆண்டில் தோல்வி கண்டார், இது ஒரு சார்பு வணிக மையமாக செயல்பட்டது. ஆரம்பத்தில் அவர் அமெரிக்கா செனட்டிற்காக இயங்குவதாக அறிவித்தார், ஆனால் பின்னர் அவர் கவர்னர் அலுவலகத்தில் தனது காட்சிகளை அமைத்தார். குடியரசுக் கட்சிக்காரர்களுக்கு நன்கொடை அளித்த அவரது வரலாறு இனம், மற்றும் தனது சொந்த பிரச்சாரத்திற்கு $ 1.85 மில்லியனை நன்கொடையாக வழங்கிய போதிலும், மார்ச் 2006 இல் டோரன் கைவிடப்பட்டது.
கெல்லி ஜே. டோரன் மின்னசோட்டா தொழிலதிபர் ஆவார். அவர் மினசோட்டா ஜனநாயக-விவசாயி-தொழிற் கட்சி உறுப்பினராக ஆளுநராக நியமிக்கப்பட்டார், ஆனால் 2006 மார்ச் மாதம் தனது முயற்சியை முடித்தார், பிரச்சாரம் அவரது குடும்பத்திற்கு மிகவும் கடினம் என்று கூறிவிட்டார்.
அமெரிக்கன் காய்ப்புழு பருத்திக் காய்ப்புழு, சோளம் திண்ணிப்புழு எனப் பொதுவாகக் குறிப்பிடப்படும் பயிர்களைத் தாக்கும் ஒரு பூச்சியினமாகும். இது நாக்டூயிடியே குடும்பத்தைச் சேர்ந்த ஹெலியோதிஸ் என்ற இனத்தைச் சேர்ந்த ஓர் அந்துப்பூச்சியாகும். பருத்தி செடியை தாக்கும் பூச்சிகளில் பெரும் சேதத்தை விளைவிக்கக்கூடிய பூச்சி அமெரிக்கன் காய்புழுவாகும். இப்பூச்சியின் புழுப்பருவமானது பாலிபாகஸ் எனப்படும் பல்வேறு தாவரங்களை உண்ணக்கூடியதாகும். இதனால் இப்பூச்சி, பருத்திக்காய்ப்புழு, தக்காளிப்புழு, சோளப்புழு என பலவகையாக அழைக்கப்படுகிறது. இப்பூச்சியின் புழுக்கள் சப்பைகளையும் , காய்களையும் தாக்கி சேதம் விளைக்கும். இப்புழு காய்களுக்குள் தலையை மட்டும் நுழைத்து பஞ்சையும், விதைகளையும் குடைந்து உண்ணுவதால் காய்கள் பாதிக்கப்படும்.
பொதுவாக சோளம் அறியப்படுகிறது, குடும்ப ஒரு இன . அந்துப்பூச்சி ஹெலிகாவர்பாவின் சோடியானது ஒரு பெரிய விவசாய பூச்சி ஆகும். லார்வா கட்டத்தில் பாலிஃபாகோஸ் என்பதால் இனங்கள் பல பொதுவான பெயர்களைக் கொடுக்கின்றன, அவை பருத்தி புல்வெர்ம் மற்றும் தக்காளி பழம் போன்றவை. இது பல்வேறு விதமான பயிர்களைப் பயன்படுத்துகிறது.
வட கனடா மற்றும் அலாஸ்கா தவிர மற்ற நாடுகளிலும் இனங்கள் பரவலாக பரவலாக விநியோகிக்கப்படுகின்றன. இது பல பூச்சிக்கொல்லிகளை எதிர்க்கிறது, ஆனால் ஆழமான உழவு, பொறி பயிர்கள், கனிம எண்ணெயை பயன்படுத்தி இரசாயன கட்டுப்பாடு மற்றும் உயிரியல் கட்டுப்பாடுகள் உட்பட ஒருங்கிணைந்த பூச்சி மேலாண்மை நுட்பங்களுடன் கட்டுப்படுத்த முடியும்.
அமெரிக்கன் காய்ப்புழு வட அமெரிக்காவில் வட கனடா மற்றும் அலாஸ்கா தவிர பிற அனைத்து வெப்பமண்டலப் பகுதிகளில் காணப்படுகிறது. ஏனெனில் இது மிகுந்த குளிரில் உயிர்வாழ முடியாது. இது கிழக்கு அமெரிக்காவிலும் சில இடங்களில் காணப்படுகின்றது. கன்சாஸ், ஓஹையோ, வர்ஜீனியா, தெற்கு நியூஜெர்சி ஆகிய இடங்களில் காணப்பட்டாலும் இங்கு நிலவும் குளிரானது இவ்வினப்பெருக்கத்தைப் பாதிக்கின்றது. அமெரிக்கன் காய்ப்புழு வழக்கமாக தெற்குப் பிராந்தியங்களிலிருந்து வடக்குப் பிராந்தியங்களுக்கு நிலவும் குளிருக்கேற்ப இடம் பெயர்கின்றன. ஹவாய், கரீபியத்தீவுகள், மற்றும் பெரு, அர்ஜெண்டினா, பிரேசில் உள்ளிட்ட வட அமெரிக்காவிலும் இவ்வினங்கள் காணப்படுகின்றன.
இது பல பூச்சிக்கொல்லிகளை எதிர்த்து உயிர் வாழும் இனமாகும், ஆனால் ஆழமான உழவு, இனக்கவர்ச்சிப் பொறி, கனிம எண்ணெயைப் பயன்படுத்திய இரசாயன கட்டுப்பாடு, உயிரியல் கட்டுப்பாடு உள்ளிட்ட சில ஒருங்கிணைந்த பூச்சி மேலாண்மை நுட்பங்களுடன் கட்டுப்படுத்த முடியும். இப்பூச்சியானது பருவக் காலத்திற்கேற்ப இடம் பெயரும் இனமாகும். இரவில் மற்றும் காற்று வீசும் திசைக்கேற்ப 400 கி. மீ வரை செல்லக்கூடியது. குறிப்பாகக் கூட்டுப்புழுக் காலத்தில் வறட்சி மற்றும் உயர் அட்சரேகைக் காலநிலை நிலவும் போது பாதகமான சூழலைத் தடுக்க இது இடம்பெயர்ந்து செல்கின்றது.
இதன் முட்டைகள் சிறிய கோளவடிவில் 52 மி.மீ உயரமும் 59 மி,மீ விட்டமும் கொண்டவை. முட்டைகள் இடப்பட்டவுடன் பச்சையாகவும், பின்னர் சிவப்பாகவும், பொரிக்கும் காலத்தில் சாம்பல் நிறமாகும் மாறும். 20 முதல் 30 டிகிரி செல்சியஸ் வெப்பநிலையில் இரண்டிலிருந்து மூன்று நாட்களில் முட்டைகள் முதிர்வுறும் நிலையை அடைகின்றன. பொதுவாகப் பெண் பூச்சிகள் இலைகள், பூ மொக்குகள் ஆகியவற்றின் மேல் முட்டைகளை இடும். சோளக் கதிர்களில் அதன் பட்டுப்போன்ற இழைகளில் முட்டைகள் காணப்படும்.